Kərim Sultanov

Kərim Xankişi oğlu Sultanov () — Azərbaycan teatr aktyoru, Gəncə Dövlət Dram Teatrının aparıcı səhnə ustası, Azərbaycan SSR əməkdar artisti (1961).

 Həyatı 
Kərim Sultanov 16 aprel 1913-cü ildə Tovuzda anadan olub. Kiçik yaşlarında ailəsi ilə birlikdə Nuxaya köçərək burada ibtidai təhsil alıb. 1923-cü ildə Səməd Tağızadənin rəhbhərlik etdiyi dram dərnəyinə üzv olub. 1924-cü ildə ailəsi ilə Gəncəyə qayıdıb və şəhərdəki qadınlar klubunun dram dərnəyində müxtəlif rollar oynayıb. 1931-ci ildə Gəncədəki Kənd Təsərrüfatı İnstitutuna daxil olub.

Kərim Sultanov Gəncə Dövlət Dram Teatrının direktoru Ələkbər Seyfinin təklifi ilə 1934-cü ildə teatrın aktyor truppasına qəbul olunub. Böyük Vətən müharibəsindən qayıtdıqdan sonra, 1945-ci ilin oktyabr ayında yenidən truppaya dəvət alıb. Sənət dostu Məmməd Bürcəliyevlə birlikdə yazdıqları "Yadigar" dramı 18 yanvar 1948-ci ildə Gəncə teatrında tamaşaya qoyulub.

Aktyor 5 sentyabr 1975-ci ildə Kirovabadda vəfat edib və buradakı Səbiskar (Sərdabəli) qəbiristanlığında dəfn olunub.

 Təltif və mükafatları 
 "Azərbaycan SSR əməkdar artisti" fəxri adı — 14 dekabr 1961
 Azərbaycan SSR Ali Sovetinin fəxri fərmanı — 20 may 1958

 İfa etdiyi əsas rollar 
Kərim Sultanov həm romantik, həm də realist üslublu tamaşalarda müxtəlif rollar ifa etmişdir.

 "Hacı Qara", Mirzə Fətəli Axundov — Heydər bəy
 "Lənkəran xanının vəziri", Mirzə Fətəli Axundov — Teymur Ağa
 "Ölülər", Cəlil Məmmədquluzadə — İsgəndər
 "Yaşar", Cəfər Cabbarlı — Yaşar
 "Solğun çiçəklər", Cəfər Cabbarlı — Bəhram
 "Nəsrəddin şah", Cəfər Cabbarlı — Mirzə Tağı xan
 "Oqtay Eloğlu", Cəfər Cabbarlı — Hacı Zaman
 "Səyavuş", Hüseyn Cavid — Rüstəm
 "Xoşbəxtlər", Sabit Rəhman — Mürşüd
 "Aşnalar", Sabit Rəhman — Murad
 "Küləklər", Sabit Rəhman — Nəsir bəy
 "Bahar", Məmmədhüseyn Təhmasib — Qüdrət
 "Bahar suları", İlyas Əfəndiyev — Uğur
 "Qaçaq Nəbi", Süleyman Rüstəm — Təhmas bəy
 "İldırım", Cabbar Məcnunbəyov — İldırım
 "Göz həkimi", İslam Səfərli — Rauf
 "Madrid", Mirzə İbrahimov — Xoze
 "Kişilər", Altay Məmmədov — Cəlilzadə
 "Sevinc", Şıxəli Qurbanov — Fərhad
 "Şərqin səhəri", Ənvər Məmmədxanlı — General Tomson
 "Sən yanmasan…", Nəbi Xəzri — Yanar
 "Medeya", Evripid — Kreont
 "Otello", Vilyam Şekspir — Yaqo
 "Qaçaqlar", Fridrix Şiller — Şvarts
 "Cancur Səməd", Jan Batist Molyer — Notarius
 "Kələkbaz sevgili", Lope de Veqa — Lüsindo
 "Kəllə", Nazim Hikmət — Polis rəisi
 "Bura gəlin", Əziz Nesin — Mateh
 "Quduz pullar", Aleksandr Ostrovski — Qriqori Kuçumov
 "Ezop", Gilerma Fiqeyredu — Aqnostos
 "Praqanın şabalıd ağacları altında", Konstantin Simonov — Petrov
 "Aldanmış adaxlı", Riçard Şeridan — Don Fernando
 "Aygül diyarı", Mustay Kərim — ''Yaqafar

 İstinadlar 

Kateqoriya:Azərbaycan aktyorları
Kateqoriya:Azərbaycanlı aktyorlar
Kateqoriya:Səbiskar qəbiristanlığında dəfn olunanlar